NaiveNeuron/SloPal huggingface dataset:
Novotný, Viliam, poslanec NR SR (2013-06-21):
Ďakujem pekne. Myslím si, že k tomuto citátu asi netrebalo ani veľa čo povedať alebo veľa čo pripomínať, ale napriek tomu si dovolím možno jednu, dve poznámky. Naozaj, to, čo si všimol kolega pán poslanec Brocka, je jav, ktorý pozorujeme v Národnej rade. Kolegovia, ktorí sedia v poslaneckých laviciach SMER-u a sú zároveň primátori a starostovia, neprehovoria nič, keď sa okliešťujú právomoci samosprávy, keď sa okliešťujú právomoci volených zástupcov ľudí v mestách a obciach. Niekedy ma to trápi, priznám sa úprimne, dnes o tom hovoril aj niektorý z kolegov, myslím, že pán poslanec Simon, prečo nevystúpil pán poslanec Raši, ktorý je primátorom mesta Košíc a nehovorí o tom, prečo bude samospráva vylúčená z rozhodovania a vyjadrovania sa pri vyvlastňovaní, keď ide povedzme o investíciu, ktorá zabezpečí 300 pracovných miest. A veľmi správne sa tu evokuje súvislosť s tým, že by mohlo ísť aj o uránovú baňu v blízkosti mesta Košice. A tak by som mohol pokračovať ďalej, poznám Košice, žijem tam, ale myslím si, že to, čo prečítal pán poslanec Brocka, je pre to úplne charakteristické. Kolegovia poslanci zo SMER-u, keď sú v opozícii, takto rečnia. To kričia, to sa dovolávajú stredopravej vlády, aby dávala viac kompetencií a peňazí na obce. V podstate nič nevedia urobiť bez toho, aby na to dostali peniaze. Ale keď vládne SMER, vtedy tu potichučky sedia, poberajú dva platy, jeden poslanecký, jeden starostovský alebo primátorský, a čušia. Nepovedia nič. A to ma trošku naozaj mrzí. Ďakujem pekne. (Reakcia z pléna.)
S. Becík, minister pôdohospodárstva SR: (2009-04-29):
Prijatím navrhovaného zákona sa dosiahne zvýšená ochrana pôdy, povrchových a podzemných vôd pri aplikácii čistiarenských kalov a dnových sedimentov do poľnohospodárskej pôdy a zákonom vymedzenej lesnej pôdy. Vzhľadom na uvedenú skutočnosť dovoľujem si vás požiadať o jeho prerokovanie a schválenie. Zároveň sa stotožňujem s návrhmi gestorského výboru, ktoré sú uvedené v spoločnej správe výborov. Ďakujem za slovo.
B. Bugár, podpredseda NR SR: (2005-12-13):
(Hlasovanie.) Prítomných 127, za 71, proti 34, zdržalo sa 18 poslancov, nehlasovali 4. Konštatujem, že bod 34 sme schválili. Nech sa páči. J. Bielik, poslanec: O bodoch 8, 9, 13 a 19 hlasovať nebudeme, pretože boli obsiahnuté v bodoch 7, 10, 12 a 18, takže teraz budeme hlasovať o bodoch 24, 27, 38 a 39 spoločne s návrhom gestorského výboru neschváliť ich.
Glváč, Martin, podpredseda NR SR (2017-04-04):
Ďakujem. S faktickými poznámkami dvaja poslanci, traja poslanci. Ukončujem možnosť prihlásenia sa. Pani poslankyňa Verešová.
Čislák, Viliam, minister zdravotníctva SR (2014-11-25):
Ďakujem pekne, vážená pani predsedajúca Národnej rady Slovenskej republiky, vážené panie poslankyne, vážení páni poslanci, vláda Slovenskej republiky predkladá návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov. Účelom návrhu zákona je v nadväznosti na zvýšenie sumy minimálnej mzdy na rok 2015 prostredníctvom odpočítateľnej položky zabezpečiť vyšší čistý príjem nízkopríjmových zamestnancov a tým zvýšiť ich životnú úroveň. Vzhľadom na to, že minimálna mzda sa zvyšuje s účinnosťou od 1. januára 2015, je potrebné prijať návrh zákona v rovnakom čase, pretože v prípade jeho prijatia v neskoršom čase by hrozili štátu značné hospodárske škody vyplývajúce najmä z výrazného zvýšenia ceny práce pre zamestnávateľov nízkopríjmových osôb a s nimi súvisiacim hroziacim prepúšťaním, rastu nezamestnanosti a s hospodárskymi ťažkosťami podnikov. Na základe uvedených skutočností je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky navrhnúť Národnej rade Slovenskej republiky, aby sa vzhľadom na to, že môže dôjsť k ohrozeniu štátu značnými hospodárskymi škodami, uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, ktorým sa dopĺňa zákon č. 595/2003 Z. z. o dani z príjmov v znení neskorších predpisov. Ďakujem pekne za pozornosť.
Holý, Štefan, podpredseda vlády SR (2022-05-05):
Vážený pán predsedajúci, vážená Národná rada, vážení členovia vlády, člen vlády, dovoľte mi, aby som z poverenia predsedu vlády Slovenskej republiky a podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný podpredseda vlády a minister financií Igor Matovič, zastupuje ho minister životného prostredia Ján Budaj. Podpredseda vlády a minister hospodárstva Richard Sulík, zastupuje ho minister školstva, vedy, výskumu a športu Branislav Gröhling. Minister obrany Jaroslav Naď, zastupuje ho minister školstva, vedy, výskumu a športu Branislav Gröhling. Minister pôdohospodárstva a rozvoja vidieka Samuel Vlčan, zastupuje ho minister dopravy a výstavby Andrej Doležal. Podpredsedníčka vlády a ministerka investícií, regionálneho rozvoja a informatizácie Veronika Remišová, nie sú otázky.
Hrnčiar, Andrej, podpredseda NR SR (2017-02-07):
Ďakujem. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Stihnete za dve minúty, pán poslanec? Tak nech sa páči, pán poslanec Osuský.
Cibulková, Katarína, poslankyňa NR SR (2011-03-23):
Prosím, pán predsedajúci, aby ste dali hlasovať o tom, že sa Národná rada uzniesla prerokovať predložený návrh zákona v druhom čítaní.
P. Hrušovský, podpredseda NR SR: (2002-03-20):
Teraz žiadam pána poslanca Budaja, ktorého poveril gestorský výbor, aby bol spravodajcom pri prerokúvaní návrhu zákona, ktorý uviedla a odôvodnila pani navrhovateľka poslankyňa Tóthová. Pán poslanec Budaj, máte slovo.
P. Hrušovský, podpredseda NR SR: (2002-05-28):
P. Hajdúk, poslanec: Ďakujem. Vážený pán predsedajúci, vážené pani poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil pri prvom čítaní k návrhu skupiny poslancov Národnej rady Slovenskej republiky na vydanie zákona na zamedzenie diskriminácie občanov Slovenskej republiky vyplývajúcej zo zákona Maďarskej republiky o Maďaroch žijúcich v susedných štátoch z 19. júna 2001, tlač 1333 ako spravodajca určený Výborom Národnej rady Slovenskej republiky pre ľudské práva a národnosti. Predmetný poslanecký návrh zákona bol doručený poslancom Národnej rady 11. januára 2002, čím boli splnené podmienky určené § 72 ods. 1 zákona o rokovacom poriadku, to znamená doručenie návrhu zákona najmenej 15 dní pred schôdzou Národnej rady, na ktorej sa uskutoční prvé čítanie. Predseda Národnej rady svojím rozhodnutím č. 1464 zo 14. januára 2002 navrhol prideliť poslanecký návrh zákona na prerokovanie siedmim výborom. Ako spravodajca určený navrhnutým gestorským výborom si osvojujem stanovisko predsedu Národnej rady, obsiahnuté v jeho citovanom rozhodnutí, podľa ktorého uvedený návrh z formálno-právneho hľadiska spĺňa náležitosti uvedené v § 67 a v § 68 zákona o rokovacom poriadku Národnej rady ako i náležitosti určené v legislatívnych pravidlách tvorby zákonov. S ohľadom na oprávnenia, ktoré pre mňa ako pre spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave uvedený návrh zákona prerokuje v druhom čítaní. Súčasne odporúčam v zmysle § 74 ods. 1 rokovacieho poriadku a v súlade s rozhodnutím predsedu Národnej rady Slovenskej republiky č. 1464 a č. 1630 zo 14. januára, respektíve 12. apríla 2002 prideliť poslanecký návrh zákona na vydanie zákona na zamedzenie diskriminácie občanov Slovenskej republiky vyplývajúcej zo zákona Maďarskej republiky o Maďaroch žijúcich v susedných štátoch z 19. júna 2001, tlač 1333, v druhom čítaní na prerokovanie Ústavnoprávnemu výboru Národnej rady, Výboru Národnej rady pre financie, rozpočet a menu, výboru pre verejnú správu, výboru pre sociálne veci a bývanie, výboru pre obranu a bezpečnosť, zahraničnému výboru a Výboru Národnej rady pre ľudské práva a národnosti. Za gestorský výbor navrhujem v súlade s citovaným návrhom predsedu Národnej rady Výbor Národnej rady Slovenskej republiky pre ľudské práva a národnosti, pričom odporúčam, aby výbory návrh prerokovali v lehote do 30 dní a gestorský výbor do 32 dní od jeho prerokovania v prvom čítaní. Pán predsedajúci, skončil som a odporúčam otvoriť k danému návrhu všeobecnú rozpravu. Ďakujem.
Laurenčík, Milan, podpredseda NR SR (2021-02-03):
Týmto vystúpením skončila písomná časť. Rečníci písomne prihlásení do rozpravy. Ja sa teraz pýtam, kto sa k tomuto bodu hlási do rozpravy ústne. Končím možnosť prihlásiť sa do rozpravy. Do rozpravy sa prihlásilo päť pánov poslancov. Nech sa páči, pán poslanec Marek Šefčík, máte slovo. (Reakcie z pléna.)
B. Bugár, podpredseda NR SR: (2001-12-18):
Otváram rozpravu o tomto bode programu. Konštatujem, že som nedostal žiadnu písomnú prihlášku, preto sa pýtam, kto sa hlási ústne do rozpravy. Pani poslankyňa Keltošová ako jediná. Končím možnosť sa prihlásiť do rozpravy k tomuto bodu programu. Pani poslankyňa, nech sa páči, máte slovo. O. Keltošová, poslankyňa: Ďakujem za slovo, pán predsedajúci. Vážené panie poslankyne, páni poslanci, budem stručná. V prvom rade chcem povedať, že klub poslancov za HZDS podporí tento návrh novely, pretože ho považujeme za zmysluplný a užitočný. K tomu viac hovoriť netreba. Ale moja druhá poznámka sa týka práve predkladateľov poslancov za KDH, aby apelovali na svojho ministra spravodlivosti pána Čarnogurského, keďže Občiansky kódex, tak ako povedal tu v pléne, nebude predložený ešte v tomto volebnom období a jeho súčasťou má byť aj nový zákon o rodine, aby vláda prehodnotila toto svoje rozhodnutie, pretože týchto noviel, ako napr. táto, môže tu prísť ešte celý rad. Ako sme už boli svedkami v nedávnej minulosti, zákon o rodine sa novelizuje po častiach. Dokonca som sa dozvedela, že aj ministerstvo práce, sociálnych vecí a rodiny pripravuje vlastnú novelu zákona o rodine, čo považujem za absurdné. Keď je hotový zákon o rodine, akože je nový zákon o rodine hotový, v ktorom sú zakotvené nielen napr. problémy s osvojením dieťaťa, ale sú tam riešené – a myslím si, že veľmi progresívne a moderne – aj problémy s neplatením výživného, s valorizáciou výživného u detí a ďalšie momenty, tak si myslím, že bolo by už načase prestať s čiastkovými novelami, predložiť samostatný nový zákon o rodine v tomto pléne a ja som si istá, že bez politickej príslušnosti tento nový zákon o rodine prejde. Ak od roku 1963, ako bolo povedané, slúži tento zákon, nevidím dôvod, prečo by sme mali čakať ešte ďalšie roky, kým pripraví ministerstvo spravodlivosti nový Občiansky kódex na ďalší nový zákon o rodine. Toto je moja druhá poznámka a zároveň výzva aj k predkladateľom. Ďakujem pekne.
Gaborčáková, Soňa, poslankyňa NR SR (2019-04-02):
Ďakujem, kolegyňa, že si teda predstavila tento návrh zákona. Ja sama som poslankyňou aj v regióne a keď sme rušili hazard, bolo okolo toho strašne veľa kriku a vtedy sa ukázalo vlastne, že či páni poslanci v rámci regiónu si teda stoja za svojím alebo nie. A tiež si myslím, že podmieňovať to nejakou petíciou je zbytočné, pretože ľudia nás v regióne poznajú, vedia koho volia, aké má hodnoty a v konečnom dôsledku musia tí konkrétni poslanci sa nevyhovárať na to, že veľká politika im to obmedzuje, ale musia prevziať zodpovednosť a práve takýmto zahlasovaním v rámci VZN-ka je to správna cesta, kedy vieme obmedziť vlastne práve ten hazard v regióne. U nás sa nachádza aj rómske etnikum alebo ľudia zo sociálne znevýhodneného prostredia a teda mnohokrát sme mali problém, že práve títo ľudia po dávkach chodievali do tých herní a nedokázali sme im to nejakým spôsobom obmedziť alebo zakázať a ak sa nám podarilo tie, ten hazard z toho mesta dať preč, tým pádom sme aj tým ľudom nechali v peňaženkách trošku viac peňazí. Čiže naozaj, dá sa vyriešiť aj otázka taká, že v podstate naozaj boli tam aj maloleté deti a mnohokrát to narušenie verejného poriadku je vec na diskusiu a ťažko sa preukazuje. Čiže vítam tento návrh zákona a naozaj hovorím to z praxe, nech sú tí poslanci jednoducho zodpovední za to, že tam sedia. Ďakujem.
A. Belousovová, podpredsedníčka NR SR: (2006-12-13):
vládnom návrhu zákona o pravidelnej kontrole kotlov a klimatizačných systémov a o doplnení  zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona ste dostali pred prvým čítaním ako tlač 77 a spoločnú správu výborov ako tlač 77a. Prosím pána ministra hospodárstva Slovenskej republiky Ľubomíra Jahnátka, aby vládny návrh zákona odôvodnil.
Kéry, Marián, poslanec NR SR (2012-06-27):
Ďakujem za slovo, pani predsedajúca. Pán poslanec, opäť zopakujem, takisto nemám výhrady takýto zákon tu absentuje, chýba. Na druhej strane sa mi zdá, že zdá sa mi to, ako keby ste chceli byť nejakým populárnym, ľúbivým, získať nejakú tému, ktorá nemala zatiaľ nejakú širšiu diskusiu v ostatných politických stranách, ale len jednoducho taký nástrel niekam. A chcem sa opýtať, pán poslanec, v rokoch 2010 až 2012 nebola strana MOST – HÍD, a takisto vy aj vaši kolegovia, súčasťou vládnej koalície, prečo vtedy poslanci vašej strany nepredložili takýto zákon? Je iné sedieť v parlamentných laviciach opozičnej strany alebo vládnej? Ďakujem.
M. Číž, podpredseda NR SR: (2006-12-05):
Chcem vám pripomenúť, že podľa § 28 ods. 1 zákona o rokovacom poriadku, kde je napísané, „predsedovi Národnej rady, podpredsedom Národnej rady, prezidentovi republiky a členom vlády sa udelí slovo, kedykoľvek o to požiadajú“, takže nechcem vás podozrievať z neznalosti tohto zákona, ale potom nechápem, čo ste vlastne chceli povedať, pretože viete, že keď prezident požiada o vystúpenie, tak potom vaše vystúpenie pôsobí minimálne divne, takže toto by som poprosil doštudovať váženým kolegom (potlesk), váženým kolegom z opozície, ktorí už celkom dobre zahrajú... (Prerušenie časomierou.)
M. Hort, podpredseda NR SR: (2007-09-19):
S reakciou na vystúpenie rečníkov vo faktických poznámkach sa hlási pán poslanec Ivan Štefanec. Nech sa páči.
Hort, Milan, podpredseda NR SR (2010-10-21):
Ďakujem pani predsedníčka vlády a teraz vás prosím, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslankyne Jany Vaľovej a znie: „Aká bude nezávislosť štátnej správy od politickej moci ako ste to deklarovali a transparentnosť výberových konaní, keď celé Slovensko už vopred vieme na vašich nominantov na posty štátnej správy? Príklad Humenné pozemkový fond pán Vorobeľ, manžel predsedníčky MOST - HÍD, daňový úrad mestský predseda KDH pán Kurťák, úrad práce pani Kulanová (starostka a okresná predsedníčka KDH), obvodný úrad predseda SDKÚ pán Babjak. Je to čisté a nezávislé?“ Nech sa páči.
Bugár, Béla, podpredseda NR SR (2016-11-22):
Na vystúpenie pani poslankyne dvaja páni poslanci s faktickými poznámkami. Končím možnosť sa prihlásiť. Pani poslankyňa Gaborčáková, nech sa páči, máte slovo.
P. Hrušovský, podpredseda NR SR: (2001-12-05):
Podľa zákona o rokovacom poriadku o ospravedlnenie neúčasti na dnešnom rokovacom dni požiadali páni poslanci a panie poslankyne. Pán predseda Národnej rady Migaš je na zahraničnej služobnej ceste, páni podpredsedovia Bugár a Presperín sú práceneschopní a páni poslanci Cagala, Kalman, Ošváth, Rehák, Slobodník, Suchár, Šlachta, Tuchyňa a Záborská požiadali o ospravedlnenie neúčasti z iných dôvodov. Na zahraničnej služobnej ceste sú pani poslankyňa Belohorská, páni poslanci Osuský, Prokeš, Šebej a Weiss. Tak ako som informoval po rokovaní poslaneckého grémia, budeme v rokovaní 53. schôdze Národnej rady pokračovať bodom programu vládny návrh zákona o štátnom rozpočte na rok 2002 . Vládny návrh zákona ste dostali ako tlač 1208. Súčasťou návrhu zákona je aj stanovisko Najvyššieho kontrolného úradu Slovenskej republiky k návrhu štátneho rozpočtu Slovenskej republiky na rok 2002 (tlač 1241). Z poverenia vlády Slovenskej republiky bola pani ministerka financií určená tou, ktorá má Národnej rade odôvodniť a predložiť návrh zákona o štátnom rozpočte na rok 2002. Ešte predtým, ako udelím slovo pani ministerke, sa hlási pán poslanec Gašparovič s procedurálnym návrhom.
Pčolinský, Peter, podpredseda NR SR (2023-03-22):
(Zaznievanie gongu.) Páni poslanci, zaujmite svoje miesta, všetko už je dorokované, dohodnuté. Vieme, ako sa bude hlasovať. (Reakcia z pléna.) Však môžme aj všeobecným súhlasom všetko schváliť. (Reakcia z pléna.) Áno, je tu návrh pána Grendela, že vám mám oznámiť výsledky hlasovania. (Povedané so smiechom.) (Striedanie sa predsedajúcich.)
Laurenčík, Milan, podpredseda NR SR (2021-05-10):
Faktickú poznámku má aj pán Ľubomír Vážny, nech sa páči.
Hrnčiar, Andrej, podpredseda NR SR (2017-06-16):
Ďakujem. Vyhlasujem všeobecnú rozpravu za skončenú. Chce zaujať stanovisko navrhovateľ? Nie je tomu tak. Spravodajca? Nie je tomu tak. Prerušujem rokovanie o tomto bode programu. A nasledujúcim bodom programu je prvé čítanie o návrhu poslanca Národnej rady Slovenskej republiky Ota Žarnay na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov . Návrh zákona má tlač 576. Návrh na jeho pridelenie na prerokovanie výborom je v rozhodnutí č. 594. Dávam slovo poslancovi Otovi Žarnayovi, aby návrh zákona uviedol.
D. Lipšic, podpredseda vlády a minister spravodlivosti SR: (2003-10-21):
Musím na záver úvodného slova spomenúť odporúčanie Rady Európy, aj keď tých odporúčaní je, samozrejme, dosť veľa, o postavení prokuratúry v systéme trestného súdnictva, prijatého výborom ministrov Rady Európy v roku 2000, z ktorého vyplýva, že zlepšenie podmienok prokurátorov niektorých členských štátov by malo mať takú povahu, ktorou by sa dalo zabrániť odchodu prokurátorov do súkromnej sféry, čo je javom, ktorý sa deje v strednej a východnej Európe. Samozrejme, je potrebné povedať, že naši prokurátori majú rovnaké platové postavenie ako sudcovia a to by malo zostať aj zachované. To znamená, parlament by asi mal spoločne rozhodnúť o týchto novelách zákonov, či posunie u sudcov a prokurátorov účinnosť štrnásteho platu, alebo nie. Ďakujem veľmi pekne za pozornosť.
P. Hrušovský, predseda NR SR: (2004-08-24):
Páni poslanci, ďakujem vám za účasť na rokovaní 30. schôdze, ktorú vyhlasujem za skončenú. 31. schôdza sa začne 7. septembra o 13.00 hodine. (Rokovanie 30. schôdze NR SR sa skončilo o 14.37 hodine.)
Kazda, Radovan, poslanec NR SR (2022-05-20):
Pán minister financií, nie som zvyknutý na takýto štýl komunikácie, keď niekto má nejakú výhradu alebo keď niekto povie nejaké číslo, ktoré sa nezakladá na pravde, tak to neznamená, ako teda to bolo v prípade, v prípade toho, tej sumy 9 miliónov, tak to neznamená, že ten človek si to číslo vymyslel, neznamená to, že ho zámerne vymyslel, znamená to iba toľko, že sa ho treba spýtať, odkiaľ ten údaj získal, a nie vykrikovať po sále, že ten človek si to vymyslel a zámerne ho takýmto spôsobom zavádza. Ja neviem, akým spôsobom ste vy naučený komunikovať, vy ste tiež boli určite, pokiaľ viem, ste tiež podnikali, určite ste sa stretávali aj s partnermi. Predpokladal som, že vy asi viete, ako sa komunikuje s partnermi, že keď dôjde k nejakému, že keď partner povie nejaké zlé číslo, tak sa ho najprv spýtam, že odkiaľ to má, alebo ho opravím, že nie, nebude to 9 miliónov, bude to len 0,95, alebo koľko tam je, tam v dôvodovej správe, ale tento spôsob komunikácie, tak fakt si neviem predstaviť. Vy ste asi nemohli normálnym spôsobom zarobiť ani korunu, pokiaľ ste takýmto spôsobom pristupovali ku svojim partnerom. A namiesto toho, aby ste vecne argumentovali, tak vykrikujete po nich, že, že oni sú vlastne zlý partner, sú to síce náš partner, ale vlastne oni sú kompletne zlí a zámerne a zákerne si niečo vymýšľajú.
Blanár, Juraj, podpredseda NR SR (2022-04-29):
Pán poslanec Záhorčák s faktickou poznámkou.
Suja, Miroslav, poslanec NR SR (2021-03-16):
Ďakujem za vašu reakciu, pán minister. Vážim si to, že ste vystúpili v rozprave a že môžem na vás zareagovať. V niektorých veciach ale mám možno iný názor. Prvá vec je, že veľa odborníkov hovorí, že tá pandémia tu môže byť už naveky a že sa s ňou budeme musieť naučiť žiť. A tento zákon bude umožňovať počas trvania pandémie, že sa bude môcť to zalesňovanie odkladať a môže ten lesný správca, ktorý to má na starosti, hovoriť, čo chce, ten obhospodarovateľ lesa sa odvolá na tento zákon a nebude môcť zalesňovať. Ak táto pandémia bude roky. A čo vravia viacerí odborníci, toho sa bojím. Takže to je prvá vec, ktorú mám rozdielny názor ako vy. Druhá vec, ak, čo ste vy hovorili, že prirodzená obnova lesa. Áno, ja to beriem. Je to oveľa kvalitnejšie možno ako umelá výsadba, aj keď tá, málo percent, tam je len niekoľko percent strata, to neni až veľká tak, že by tie umelé sadenice v škôlkach dáko vo veľkých percentách vyschýnali alebo proste sa neprijali. Ale potom nemusíme tento zákon vôbec dávať a nahajme to, že to vypusťme úplne a nahajme na prirodzenú obnovu lesa. Keby bolo to druhé, čo ste hovorili, že lepšia je tá prirodzená obnova. A tretia vec, ja neviem, ale moji zamestnanci, teraz je 15.25, dneska v tomto čase vysadili asi 60-tisíc stromov od rána. A viete, kde ich vysadili? V Nemecku. Lebo či je pandémia alebo nie, a to je len jedna partia, tak sadia po desiatkach tisíc denne. Po desiatkach tisíc denne. V Nemecku sa nevyhovára na pandémiu a ja si myslím, že stavy lesov v Nemecku, v Rakúsku, si myslím, že sa starajú dobre tí Nemci a Rakúšania, že financií tam ide dosť a že tie lesy sú zdravé a dobré. Takže ja nevidím žiadne výhovorky na COVID v Nemecku, lebo tie desiatky, stovky, tisíce ľudí len z okresu Detva išli do Nemecka a denne sadia stovky tisíc stromov. Takže, pán minister, keď sa to môže v Nemecku, ja si myslím, že sa to môže aj u ná... (Prerušenie vystúpenia časomerom.)
Hlina, Alojz, poslanec NR SR (2013-09-05):
(Mlčanie poslanca.) V polke mojej rozpravy, neviem, či sa to môže, to zase ja interpelujem, len nemám koho, tak čakám, kým si vybavia a... (Mlčanie poslanca, ruch v sále.)
Hreha, Štefan, poslanec NR SR (2012-07-26):
Teraz dajte, prosím, hlasovať o druhom pozmeňovacom návrhu poslanca Hudackého.
B. Bugár, podpredseda NR SR: (2005-09-22):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jozefovi Bučekovi. Nech sa páči.
Laššáková, Jana, podpredsedníčka NR SR (2012-07-03):
Reakciu na faktické poznámky – pán poslanec Matovič, nech sa páči.
Poliačik, Martin, poslanec NR SR (2019-02-06):
Ďakujem pekne, pán predsedajúci. Ja som pôvodne, som si hovoril, nepôjdem, ale nedá mi. A ten dôvod je v zásade veľmi jednoduchý. Keď som bol v relácii s pani ministerkou Lubyovou, keď teda táto blbosť prišla prvýkrát ako téma, tak to bolo na zozname okruhov, ktoré nám poslali z RTVS ako jedna z možných diskutovaných tém, že ja som mal v čase naozaj akútneho rozvratu ministerstva školstva sa rozprávať s ministerkou školstva o hokejkách na hokejových dresoch. To je tak dokonale absurdné, že už vtedy ma to dvíhalo zo stoličky. A keď som videl, že čo sa tu dnes deje, tak si hovorím, že kde to vlastne žijeme? Lebo, pán Farkašovský, rozdiel medzi Ondrejom Dostálom a vami je ten, že Ondrej Dostál nemá troch ministrov vo vláde, zatiaľ. To znamená, že kým SNS má možnosť naozaj riešiť veľké veci, ako je napr. reforma školstva, tak opozičný poslanec alebo poslankyňa môžu naozaj riešiť len malé veci a pomáhať malým spôsobom, pretože na tie veľké jednoducho nemajú aparát. A teda keď sa porovnávame, že ktorá strana s čím sem príde, tak je veľmi nemiestne porovnávať poslaneckú iniciatívu opozičného poslanca s tým, čo práve predkladáte vy. Bolo by super, keby ste všetky ostatné veci zvládali a popritom si chceli spraviť jednu malú vec. Ja ale tvrdím, že vy nezvládate tie veľké veci, a potom táto malá vec vyznie ako smiešna. Moji starí rodičia patrili k jedným z najvýznamnejších interpretov ľudovej piesne a tanca na Slovensku, SĽUK-u. Obidvaja moji rodičia boli folkloristi, tancovali. Ja som tancoval niekoľko rokov, reprezentoval slovenskú kultúru v zahraničí a robil som to hrdo a rád. Ale v živote by ma nenapadlo ochraňovať niečo z toho, čo si nazývame slovenským symbolom alebo slovenskou kultúrou, alebo slovenským folklórom, zákonom. Pretože ten vzťah vzniká niekde inde. Ľudia si majú svoju vlasť, svoj národ, svoju históriu vážiť na základe hodnôt, ktoré predstavujú. Na základe niečoho, čo si na nej, čo im dodáva dobrý pocit. Ale v štáte s najväčším odlivom mozgov, s najväčším odlivom schopných ľudí zo svojho vlastného územia, zjavne je problém niekde inde. A jedným z tých problémov je presne to, akým spôsobom, pán Hrnko, riadite tento štát. Áno, s tým som si stopercentne istý, tým som si stopercentne istý, pretože keď sa pozriete, že kedy ten brain drain začal, kedy začali odchádzať ľudia, kedy tie najlepšie mozgy začali odchádzať, tak to presne súvisí jednak s vládami Roberta Fica a jednak s vládou, v ktorej sedíte vy práve teraz. A keď ste prišli do vlády s obrovskou víziou najväčšej reformy vzdelávania za posledných dvadsaťpäť rokov, čo sa z nej stalo? Keď vaši nominanti, vaši ľudia na hulváta prepíšu počet bodov, na prebale nejakej prihlášky do súťaže o grant... (Reakcia predkladateľa.) Áno, áno, vaši ľudia, vaši ľudia. (Prerušenie vystúpenia predsedajúcim.)
P. Hrušovský, podpredseda NR SR: (2002-06-20):
Pán poslanec Maxon. M. Maxon, poslanec: Ďakujem pekne za slovo. Vážený pán podpredseda Národnej rady, vážená pani predkladateľka, vážený pán spravodajca, predkladám pozmeňujúci návrh k návrhu zákona skupiny poslancov Kataríny Tóthovej a Jána Jasovského na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov. V § 19 ods. 3 sa vkladá nové písmeno d) a písmeno e), ktoré znejú: „d) farebné kovy alebo iný kovový odpad pochádzajúci zo súčiastok a častí zariadení z koľajových vedení, zabezpečovacej a oznamovacej techniky, koľajových vozidiel a výstroja tratí alebo javiace znaky, že z takýchto zariadení pochádzajú, vykupovať iba od prevádzkovateľov dráh a podnikateľských subjektov pracujúcich s nimi na zmluvnom základe, e) farebné kovy alebo iný kovový odpad pozostávajúci z dopravných značiek a dopravných zariadení alebo javiaci znaky, že z nich pochádza, vykupovať iba od správcov pozemných komunikácií a podnikateľských subjektov pracujúcich s nimi na zmluvnom základe.“ Vážené panie poslankyne, vážení páni poslanci, tieto pozmeňujúce návrhy reagujú na odporúčanie Legislatívnej rady vlády, ktorá pri zapracovaní týchto pozmeňujúcich návrhov vyjadrila s poslaneckým návrhom zákona svoj súhlas. Ďakujem pekne.
Paška Pavol, predseda NR SR (2014-05-16):
(Hlasovanie.) 125 prítomných, 98 proti, 27 sa zdržalo. Tieto body sme neschválili.
J. Mikuš, poslanec: (2005-12-15):
Pán predseda, môžete dať hlasovať.
Figeľ, Ján, podpredseda NR SR (2014-11-28):
Ďakujem pekne. Otváram rozpravu o tomto bode programu. Hlási sa niekto, teda písomne sa nikto, ústne, nech sa páči. Štefan Kuffa. (Reakcia z pléna.) Bude to dlhé? Nech sa páči.
Viskupič, Jozef, poslanec NR SR (2013-09-24):
Vážená pani predsedajúca, v zmysle rokovacieho poriadku vás prosím, aby ste dali o predmetnom návrhu zákona hlasovať. (Reakcia predsedajúcej.) O postúpení do druhého čítania.
Fico, Robert, predseda vlády SR (2015-12-11):
Páni poslanci z opozície, ja viem, že závidíte, ale toto si budete musieť jednoducho vypočuť (potlesk), je nám to veľmi ľúto. Veľmi ľúto. (Doznenie potlesku.) Vytvára sa priamych 3-tisíc nových miest, 15-tisíc nepriamych, bude to mať pozitívny vplyv na hospodársky rast, asi 2,5 percenta v priebehu piatich rokov. Je to obrovský úspech pre Slovensko. Chcem zablahoželať vyjednávaciemu tímu. (Potlesk.) A teraz sa dostávam k podstate veci, páni z opozície. A tá podstata veci spočíta v tom, že dnes vyslovujete nedôveru ministrovi, ktorý sa významnou mierou podieľal predovšetkým na tomto projekte. Ešte raz zopakujem, minister Žiga sa podieľal na tom, že na Slovensko prišla najväčšia priama investícia za sedem rokov v celej Európskej únii. Toto je výsledok práce ministra Žigu. (Potlesk.) Minister Žiga dôsledne riadi ministerstvo životného prostredia, stabilizoval ho, preto by som dnes očakával, že mu vyslovíte pochvalu, a nie nedôveru. Ďakujem pekne. (Potlesk.)
Šebej, František, poslanec NR SR (2013-03-20):
Ďakujem, pán predsedajúci. Úplne ma mráz preskočil pri predstave stáda pitbullov cválajúcich po mestskom parku. Dobre. Pán kolega Hrnčiar, ja som rád, že konečne niekto spomenul meritum veci, a síce to, že nebezpečný pes je predovšetkým nesocializovaný pes. Pes je sociálny tvor. Pes priviazaný na reťazi, na dvore, v koterci je tvor, ktorý a priori už z povahy veci, kvôli tomu, aké je to zviera, to by vám etológovia vedeli povedať, je pes, ktorý je a priori v prostredí, ktoré ho neurotizuje, ktoré z neho urobí narušeného tvora, narušeného psa, psychicky narušeného psa. A taký je potom nebezpečný. Pes, ktorý má príležitosť sa socializovať, presne, ako ste to povedali, je potom pes, z ktorého nehrozí nič, a to bez ohľadu na to, akého je plemena a bez ohľadu na to, aký je veľký ten pes. Predpokladom na to, a to by som rád podrhol a poďakoval sa, že ste to spomenuli, predpokladom na to, aby pes bol bezpečný pre svoje okolie, je, aby to nebol narušený, neurotický pes, aby to bol pes, ktorý bol, sa stal sociálnym tvorom. A to nie je možné, keď bude v kuse priviazaný na reťazi, držaný v koterci a inak obmedzovaný v živote. Jednoducho, proste to je, to je, to je stáročná skúsenosť človeka so psami. Prekvapuje ma, že tento zákon ju ignoruje.
Šimečka, Michal, podpredseda NR SR (2024-09-13):
Ďakujem veľmi pekne. S reakciou na faktické poznámky, pán poslanec Grendel, nech sa páči.
B. Bugár, podpredseda NR SR: (2005-06-21):
Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov (tlač 1152). Prosím znovu podpredsedu vlády a ministra financií Slovenskej republiky Ivana Mikloša, aby z poverenia vlády uviedol vládny návrh zákona.
Horecký, Ján, poslanec NR SR (2023-12-14):
Pani kolegyňa Tina Gažovičová, ďakujem ti pekne za zhrnutie a za tvoj príspevok. Kolegovia a kolegyne, ja rešpektujem, že vládu zostavili strany, ktoré o sebe deklarujú, že sú sociálne, sociálne cítiace, národne cítiace a chcú silný sociálny štát. Ale, prosím vás, zamyslime sa nad tým, čo to je silný sociálny štát. Sila sociálneho štátu by mala spočívať v tom, že ten štát má silnú kompetenciu rozoznať, kde sú slabí ľudia, ktorí potrebujú pomoc. A tu chcem upozorniť na jeden paradox. Už sme spomínali, že poplatky vychádzajú, zvýšenie poplatkov vychádza na 250 euro na človeka. Kto platí poplatky? Najčastejšie sú to ľudia, ktorí sú v nejakej náročnej životnej situácii a potrebujú niečo riešiť. Takže sme v silnom sociálnom štáte adresní smerom k tomu, od koho si berieme peniaze a berieme si ich podstatne viac? Ale tam, kde pomoc rozdávame, to znamená energokríza alebo plošné dôchodky, si nedáme ani tú námahu, aby sme si poriadne vypočuli skutočné zlepšujúce návrhy opozície, ktorá by dokázala ušetriť, keby ste ich akceptovali, peniaze pre tých, ktorí to potrebujú oveľa viac, ako keď ich míňate aj tam, kde ich netreba. Tina spomínala aj výdavky na školstvo, že v kapitole sme našli stovky, 600 mil. eur zhruba viac. Na prvé počutie by vás to všetkých malo potešiť, že bude posilnené školstvo. Ja chcem ale upozorniť na to, že tieto výdavky sú naviazané na opäť nové, náročné a dôležité úlohy, ktoré sú školstvu dávané, čiže nejde o navýšenie prostriedkov na to, čo už školstvo robí.
P. Hrušovský, predseda NR SR: (2003-02-28):
S. Zubo, poslanec: Pán Banáš, hľadám logickosť vo vašich nelogických úvahách. Ja by som sa chcel opýtať len s takou skromnou poznámkou. Prosím vás pekne, už ste podpísali pozývací list? (Smiech.) Pýtam sa len preto, ak sa spoločnosť Slovenska vráti do normálnych koľají, aby sme vedeli, koho brať na zodpovednosť.
Krúpa, Juraj, poslanec NR SR (2021-03-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady pre financie a rozpočet, Výboru Národnej rady pre sociálne veci a Výboru Národnej rady pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30. apríla 2021 a v gestorskom výbore do 3. mája 2021 od prerokovania návrhu zákona v Národnej rade Slovenskej republiky v prvom čítaní.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 127 poslancov, za 82, proti 14, zdržalo sa 29, nehlasovali 2. Uvedený návrh sme schválili.
Paška, Pavol, predseda NR SR (2012-06-20):
Hlasujeme o námietke.
Karahuta, Jaroslav, poslanec NR SR (2021-11-03):
Ďakujem pekne za slovo, pán predsedajúci. Ja chcem reagovať vo svoje faktické na to vyhlásenie pána poslanca Takáča, že zrušíme všetko a tak ďalej. Práveže nie, ten zákon treba opraviť, treba si uvedomiť, že toto je 35. novela zákona o ochrane prírody a krajiny. Neviem, či ju chceme opravovať pri 96. už sa z toho nevyjde nikto a zásadná vec, ktorú ale treba urobiť bez ohľadu na to, ktorá vláda tu bude. Treba zrušiť to prednostné právo na pozemky v treťom stupni ochrany. Veď, preboha, keď toto nezrušíme, smrťou vlastníka alebo užívateľa pôdy končí táto pôda v súkromných rukách a prechádza do rúk štátu. Toto treba zásadným spôsobom zmeniť. Takisto zásadným spôsobom treba zmeniť povinnosť trojštvrtinového bezzásahu v národných parkoch. Veď to sa nevyhlasuje tu z týchto drevených lavíc, ale zonáciou sa vyhlasuje. Čiže nie je správne všetko dať naspäť. To sú veci, ktoré treba upraviť. A, samozrejme pokračovať v zonáciách. Vieme dobre, že nebudeme počúvať mimovládky na zonácie, máme v zákone jasne stanovené pravidlá – áčko, béčko, céčko, déčko, len treba to dodržať a ja si myslím, že nikto sa búriť nebude a ani ľudia nebudú nahnevaní. Skôr nám to pozitívne ocenia, keď tá zonácia bude. Vlastne my povieme, čo môžu, čo nemôžu, kedy to môžu, kedy nemôžu a nebudú donekonečna čakať na súhlas nejakej ŠOP-ky, 473 ľudí, kedy sa ako vyspia, aké rozhodnutie vydá. Hej? Tak toto asi nie je správne. Sú, treba subjektívne rozhodnutia vymeniť za objektívne. A čo sa týka podielu národných parkov, áno, máme najviac národných parkov v Európe, 7,5 % je šialené číslo. Keď chceme z nich spraviť skutočné národné parky, treba tam obrovské množstvo peňazí, ale práve tá zonácia je ten nástroj, ktorý povie, je to prirodzený biotop alebo je to ľudskou rukou vysadené nejaká drevina, alebo nejaký pustený pavúk, alebo chrobák a tak ďalej. Takže určite zmeny treba. Už bez ohľadu na to, ako to bude.
Hrušovský, Pavol, podpredseda NR SR (2010-08-05):
Pán poslanec Ondruš.
Dobeš, Peter, poslanec NR SR (2020-04-29):
Vážená pani poslankyňa Anka Záborská, dovoľ takisto podporiť tvoje vystúpenie. Poznám tvoj dlhoročný postoj k jasným otázkam ochrany života od počatia po prirodzenú smrť, ako aj tvoj postoj k problematike rodín. Obetavo si hájila tieto otázky na pôde Európskeho parlamentu a som rád, že takisto je tu zastúpenie v tomto parlamente aj tvojou prítomnosťou. Je mnoho príležitostí a skvelých iniciatív, ako sa spojiť pre dobro všetkých. Ďakujem pekne.
P. Farkas, poslanec: (2004-10-26):
Národná rada Slovenskej republiky svojím uznesením č. 1140 zo dňa 7. septembra 2004 pridelila vládny návrh zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ktorým sa mení a dopĺňa zákon č. 440/2000 Z. z. o správach finančnej kontroly v znení neskorších predpisov, tlač 848, týmto výborom Národnej rady Slovenskej republiky: výboru pre financie, rozpočet a menu a Ústavnoprávnemu výboru Národnej rady. Uvedené výbory prerokovali predmetný návrh zákona. Gestorský výbor nedostal do začatia rokovania o vládnom návrhu žiadne stanoviská  poslancov Národnej rady podané v súlade s § 75 ods. 2 zákona o rokovacom poriadku Národnej rady. K predmetnému návrhu zákona zaujali výbory NR SR tieto stanoviská. Odporúčanie pre       Národnú      radu   Slovenskej     republiky    návrh      schváliť s pozmeňujúcimi a doplňujúci návrhmi výbor pre financie, rozpočet a menu uznesením č. 474 zo dňa 6. októbra, po druhé, Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov v súlade s príslušnými paragrafmi nášho rokovacieho poriadku. V bode IV sú uvedené všetky pozmeňujúce a doplňujúce návrhy 1 až 6 s tým, že  nové znenie bolo rozdané iba preto, že v tom poslednom bode je komplexný návrh, ktorý bol riešený  v bodoch  1 až 11, v bode 11 je tam komplexný návrh, ktorý rieši problematiku majetku štátu a jednotlivé časti tohto komplexného návrhu boli podané pod rôznymi bodmi a  z dôvodu, aby to bolo legislatívne maximálne čisté, sme to prepracovali a dali sme vám to vo forme nového znenia spoločnej správy k tejto parlamentnej tlači k dispozícii. Výbor na   základe   stanovísk    výborov    ako  gestorský výbor k vládnemu návrhu zákona, ktorým sa mení a dopĺňa zákon o finančnej kontrole, odporúča Národnej rade Slovenskej republiky schváliť tento návrh s pozmeňujúcimi a doplňujúcimi návrhmi, tak ako sú uvedené pod bodom IV. Ďakujem pekne za pozornosť.
Klus, Martin, poslanec NR SR (2017-01-31):
Ďakujem pekne za slovo a ďakujem aj pánovi poslancovi Simonovi za jeho vystúpenie. Rovnako tak pánovi prezidentovi, že nám dal druhú príležitosť zamyslieť sa intenzívnejšie nad týmto návrhom zákona. Ja by som rád zdôraznil pre kolegov, ktorí tu sedia, aby si dôkladne pozreli Ústavu Slovenskej republiky čl. 1 ods. 1, ktorý hovorí: „Slovenská republika je zvrchovaný demokratický a právny štát, neviaže sa na nijakú ideológiu ani náboženstvo.“ Práve toto je asi to dôležité povedať, keď tu hovoríme aj napríklad aj o finančných prostriedkoch, ktoré sa majú viazať podľa počtu veriacich, resp. neveriacich. Takže nesúhlasím so slovami pani Grausovej a ďakujem pánovi poslancovi Simonovi za jeho vystúpenie.
Mikloško, Jozef, poslanec NR SR (2014-01-30):
Chcem zdôrazniť, že tu vôbec nebol priestor pre nejakú diskusiu hlbšiu, o ľudských právach. Takýto priestor tu už dlho chýba. Dnešná téma schôdze bola celkom iná. A ja si myslím, že tu by sa malo raz hovoriť o dodržiavaní ľudských práv na Slovensku. Jedna vec sú kolektívy, tak ako je to v ústave, ako to je v listine. Na to priestor tu stále nie je. Rodová rovnosť a správa ombudsmanky je málo na to. Ja som navrhol, aby Národná rada odporúčala podpredsedovovi vlády a ministrovi zahraničných vecí, aby predložil každoročne do marca správu o dodržiavaní ľudských práv v Slovenskej republike za predchádzajúci rok. Až by som mohol požiadať, tak ako D vo vašom uznesení by bol aj tento bod. To nie je opozično-koaličný bod, to je bod, aby sa o tomto hovorilo seriózne raz v parlamente. Druhá poznámka je, že tá budova za pána Kandráča tiež stála 0,25 mil. eur ročne a vtedy to nikomu desať rokov nevadilo. (Slabý potlesk.) Neviem, kto tlieska teraz akurát, ale pani ombudsmanka je suverénna osoba, čo vlastne mohla a má nájsť tu v Bratislave nejakú budovu. Už, myslím, dávno to mohla urobiť. Neviem, prečo to neurobila. Omnoho lacnejších je tu veľa vládnych budov, z ktorých v jednej by ona mohla byť. A, po tretie, mimoriadna schôdza. Samozrejme, ja som nepodpísal a nesúhlasím, aby sme odvolali predsedu parlamentu, ale aj mňa zaujíma, kde išlo tých 47 mil. eur zo Švajčiarska. Proste to je téma, ktorá skôr či neskôr pretečie. A bude z toho omnoho väčší škandál. Čiže o tom sa musíme povyprávať. Keď niekto ukradne sto obálok alebo kukuricu, tak ide do basy. A keď niekto získal 47 mil. zo Švajčiarska, tak nastalo tichučko už niekoľko rokov a teraz dva roky. Ďakujem.
Číž, Miroslav, podpredseda NR SR (2015-02-05):
Ďakujem pekne, pán spravodajca. Ak dovolíte, teraz skôr preruším rokovanie o tomto bode programu a po hlasovaní budeme pokračovať otvorením rozpravy. Teraz mi dovoľte vyhlásiť krátku trojminútovú prestávku a po nej budeme hlasovať o prerokovaných bodoch programu. (Trojminútová prestávka.) (Po prestávke.)
G. Gál, poslanec: (2006-02-01):
Alternatíva č. 1. V Čl. I § 35 vrátane poznámky po čiarou k odkazu č. 17 znie: Z dôvodov hodných osobitného zreteľa rozhodne minister o zápise iného z objektu, odkaz pod čiaru č. 17, bez splnenia podmienok uvedených v § 4 ods. 4  písm. b) bod 3 a 6 § 6 ods. 1 písm. b) a c) a ods. 4 do zoznamu ako znaleckú organizáciu alebo znalecký ústav, ak o to požiada do 30. apríla 2006. V takom prípade ministerstvo zapíše takýto subjekt aj bez povinnosti splnenia podmienky uvedenej v § 19 ods. 3 písm. c) do zoznamu na základe rozhodnutia ministra. Poznámka pod čiarou, odkaz č. 17 znie: Napríklad § 4 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov a § 70 zákona Národnej rady Slovenskej republiky č. 215/2004 Z. z. o ochrane utajovaných skutočností a zmene a doplnení niektorých zákonov. Alternatíva 2. V Čl. I § 35a vrátane poznámky pod čiarou k odkazu č. 17 znie: Ministerstvo zapíše do zoznamu ako znaleckú organizáciu alebo znalecký ústav iný subjekt, odkaz pod čiaru č. 17, ktorý bol zapísaný do zoznamu podľa doterajších predpisov, ak o to požiada do 30. apríla 2006 bez povinnosti splnenia podmienok uvedených v § 4 ods. 6 písm. b) pod 3 a 6, § 6 ods. 1 písm. b) a c a ods. 4 a v § 19 ods. 3 písm. c). Poznámka pod čiarou k odkazu č. 17 znie: Napríklad § 4 zákona Národnej rady Slovenskej republiky č. 171/1993 Z. z. o . o Policajnom zbore v znení neskorších predpisov a § 70 zákona Národnej rady Slovenskej republiky č. 215/2004 Z. z. o ochrane utajovaných skutočností a zmeny a doplnení niektorých zákonov. Navrhujem, aby sme najprv hlasovali pod alternatívou č. 1, keď neprejde, potom o alternatíve 2. Tieto alternatívy sa navzájom vylučujú. Ďakujem za pozornosť.
Stohlová, Tamara, poslankyňa NR SR (2024-05-02):
Ďakujem pekne. Pán poslanec Blcháč, ja s vami úplne súhlasím, že toto by mala byť téma, ktorá, ktorú by malo riešiť nejaké odborné fórum, nemala by to byť politická záležitosť, ale to sa pozerajte asi do vlastných radov, pretože sú to vaši koaliční partneri, ktorí z toho roky robili tému, ktorí si na tom roky veľmi agresívnym spôsobom robili kampaň a potom, čo sme videli, že došli absolútne nepripravení napriek tomu a tých šesť mesiacov premárnili. A musíme tu teda v tomto čase opravovať ich nepripravenosť takpovediac. Ja ináč v rámci toho, že by to mala byť odborná debata, by som možno chcela niekedy vidieť aj taký, taký fakt checking tejto rozpravy v parlamente, to by mohlo byť celkom zaujímavé čítanie aj v súvislosti s tým, čo vy ste spomínali s tými mravcami, ako medvede vlastne môžu za to, že nám, že máme problém s hlucháňom? No mňa by zaujímalo, že čo by vám na túto argumentáciu povedala Európska komisia, ktorá voči Slovensku kvôli tomu vedie žalobu a je to pre ničenie biotopov hlucháňov. A určite to nie je kvôli medveďom, je to kvôli intenzívnej ťažbe. Čo sa týka toho, že vy vidíte riešenie určite nie v zásahovom tíme, ale, ale v nejakom teda režime, ktorý sme tu mali v minulosti. Tak ten zásahový tím je tu koľko? Možno štyri roky, čo funguje? Ale ten problém je tu dlhodobo. Ja som už hovorila, že už v roku 1987 bolo napríklad jedenásť útokov ročne. Ten problém je tu dlhodobo. Bolo to aj v čase, keď obhospodarovali medveďa poľovníci. Mali sme tu problém takisto už v roku 2004 v Demänovskej doline, to určite poznáte. A čo pomohlo? Pomohli vo Vysokých Tatrách aj v Demänovskej doline preventívne opatrenia, zabezpečenie odpadkov, ale inde sme im šan... (Prerušenie vystúpenia časomerom.)
Číž, Miroslav, podpredseda NR SR (2015-01-28):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 46. schôdze Národnej rady Slovenskej republiky v prerušenej rozprave v druhom čítaní o zákone z 3. decembra 2014, ktorým sa mení a dopĺňa zákon č. 25/2006 Z. z. o verejnom obstarávaní, ktorý vrátil prezident republiky na opätovné prerokovanie (tlač 1340). Pán spoločný spravodajca už zaujal miesto pre spravodajcov. Takže chcem vám len teda pripomenúť, že do rozpravy sú ústne ešte prihlásení páni poslanci Igor Hraško, Ján Hudacký a Ján Mičovský. Teraz dávam slovo pánovi poslancovi Igorovi Hraškovi. (Pokračovanie v rozprave o zákone z 3. decembra 2014, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 1340.)
Bugár, Béla, podpredseda NR SR (2018-06-14):
To znamená, chcete zlúčiť rozpravu 49 a 50?
Danko, Andrej, predseda NR SR (2019-09-17):
Pani poslankyňa Petrík ako posledná prihlásená ústne do rozpravy.
Vons, Peter, poslanec NR SR (2023-06-23):
Hlasovať o návrhu tohto zákona budeme v štvrtok 29. 6. o 17.00 hod.
Bugár, Béla, podpredseda NR SR (2019-06-27):
Som si myslel, že už k tretej otázke sa nedostaneme. Je to pán poslanec Klus: „Vážený pán premiér, po medializovanom škandále s plesňou v slovenských nemocniciach ste údajne prisľúbili príspevok 300-tisíc eur. Boli už podniknuté nejaké kroky na riešenie tohto problému z vašej strany, ale aj zo strany nemocníc? Môžu podobnú finančnú injekciu očakávať aj iné slovenské nemocnice, v ktorých sa podobná situácia vyskytne?“ Nech sa páči.
Šimečka, Michal, podpredseda NR SR (2024-05-14):
Dobre, bol som poučený, že v tejto situácii môžme pána poslanca Jarjabka považovať za dvojjediného, teda aj za zástupcu navrhovateľov aj spravodajcov. Čiže pán poslanec Pročko môže pokračovať vo svojej faktickej poznámke.
Glváč, Martin, podpredseda NR SR (2017-11-29):
Pardon. Pán župan Viskupič, poprosím o kľud v sále.
A. Přidal, poslanec: (2006-03-15):
Jednoducho v súvislosti s otázkou vymoženia údajných nadmerných výnosov pohľad na ziskovosť Slovenských elektrární ukazuje, Jaro, pravý opak. Realita je taká, že regulované spotrebiteľské ceny v minulosti nezohľadňovali primerane plnú výšku nákladov na príspevok do fondov na likvidáciu jadrovoenergetických zariadení, a preto beneficientmi boli vlastne spotrebitelia vďaka nízkym cenám elektriny, nie Slovenské elektrárne. Je preto toto riešenie, ktoré navrhuje ministerstvo, jednoducho vhodné a správne.
Sulík, Richard, predseda NR SR (2010-09-09):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Spoločný spravodajca? Tiež nie. Prerušujem rokovanie o tomto bode programu. Ďalej nasleduje návrh účtovnej závierky Sociálnej poisťovne za rok 2009 . Návrh je pod tlačou 58, spoločná správa výborov má tlač 58a. Návrh uvedie poverená zastupovaním generálneho riaditeľa Sociálnej poisťovne Renáta Bálintová. Prosím, aby ste sa ujali slova. Nech sa páči. Dobrý deň prajem.
Sloboda, Vladimír, poslanec NR SR (2017-09-13):
Ďakujem. Ja len chcem pripomenúť, keď sme sa tu bavili pri pani Šimončičovej, tak ja som bol tá protistrana na tom úrade a môžem povedať, že v ničom nám naozaj činnosť pani Šimončičovej neškodila, a práve naopak, vždy sme si potom dávali pozor na to, akým spôsobom sa obzvlášť správame k svojej zeleni v obci, takže jej činnosť ja len vítam. Čo sa týka tohto nového naozaj nástenkového zákona, tak to je úplný nezmysel, minimálne s tým, že to nerieši komplexne, keď už sa o tom bavíme, tak to nerieši komplexne situáciu tým starostom obcí, čo majú naozaj len tie plechové tabule, o ktorých tu hovorila pani Vaľová, pretože aj tak musia zverejňovať elektronicky v zmysle stavebného zákona. To znamená, že ich situáciu to vôbec nevyrieši, takže nie je dôvod vôbec takéto zmeny. Ďakujem.
Hrnčiar, Andrej, podpredseda NR SR (2018-06-12):
Pani poslankyňa Remišová.